ตลท.ขึ้น SP หุ้น TWFP-TWS เป็นเวลา 8 วันตามคำขอ เพื่อเตรียมขั้นตอนการควบบริษัท
ตลท.ขึ้น SP หุ้น TWFP-TWS เป็นเวลา 8 วัน ตั้งแต่วันที่ 23 ก.ย.-2 ต.ค.58 ตามคำขอของบริษัท เพื่อเตรียมขั้นตอนการควบบริษัท
18 ก.ย. 2558

ตลาดหลักทรัพย์แห่งประเทศไทย (ตลท.) ระบุว่า ตลท. ได้ขึ้นเครื่องหมาย SP หลักทรัพย์  บริษัท ไทยวาฟูดโปรดักส์  จำกัด (มหาชน) หรือ TWFP และบริษัท ไทยวาสตาร์ช  จำกัด (มหาชน) หรือ TWS ใน วันที่ 23 ก.ย. 2558  ถึงวันที่ 2 ต.ค. 2558
ทั้งนี้เนื่องจาก TWFP  และ TWS ได้ขอให้ตลาดหลักทรัพย์ฯ สั่งห้ามการซื้อหรือขายหลักทรัพย์ของบริษัทเป็นการชั่วคราว เป็นระยะเวลา 8 วันทำการ ตั้งแต่วันที่ 23 กันยายน 2558 ถึง 2 ตุลาคม 2558 เพื่อการเตรียมการเกี่ยวกับการจัดสรรหุ้นของบริษัทใหม่ให้แก่ผู้ถือหุ้นของ TWFP และของ TWS รวมถึงการดำเนินการต่าง ๆ ที่เกี่ยวข้อง ตลอดจนเพื่อให้สามารถดำเนินการต่างๆเกี่ยวกับการนำหลักทรัพย์ของบริษัทใหม่เข้าเป็นหลักทรัพย์จดทะเบียนในตลาดหลักทรัพย์ฯ
 